

**Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL PANEVĖŽIO RAJONO SAVIVALDYBĖS TARYBOS 2023 M. RUGPJŪČIO 29 D. SPRENDIMO NR. T-204 „DĖL DIDŽIAUSIO LEISTINO VALSTYBĖS TARNAUTOJŲ IR DARBUOTOJŲ, DIRBANČIŲ PAGAL DARBO SUTARTIS, PAREIGYBIŲ SKAIČIAUS PANEVĖŽIO RAJONO SAVIVALDYBĖS ADMINISTRACIJOJE NUSTATYMO“ PRIPAŽINIMO NETEKUSIU GALIOS**

2024 m. vasario 15 d. Nr. T2-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 1 dalimi, Lietuvos Respublikos vietos savivaldos įstatymo Nr. I-533 6, 15, 18, 21, 25, 27, 29, 33, 34, 38, 39, 43, 55, 60 ir 68 straipsnių pakeitimo įstatymo 2 straipsnio 1 dalimi, 8 straipsniu (2023 m. lapkričio 16 d. Nr. XIV-2246), Lietuvos Respublikos valstybės tarnybos įstatymo Nr. VIII-1316 pakeitimo [įstatymo](https://www.e-tar.lt/portal/lt/legalAct/0892744006bf11ee9978886e85107ab2) 8 straipsnio 1 dalimi, Savivaldybės taryba n u s p r e n d ž i a:

Pripažinti netekusiu galios Panevėžio rajono savivaldybės tarybos 2023 m. rugpjūčio 29 d. sprendimą Nr. T-204 „Dėl didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus Panevėžio rajono savivaldybės administracijoje nustatymo“.

Lina Karpavičienė

2024-01-26

**PANEVĖŽIO RAJONO SAVIVALDYBĖS ADMINISTRACIJOS**

**PERSONALO ADMINISTRAVIMO SKYRIUS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL PANEVĖŽIO RAJONO SAVIVALDYBĖS TARYBOS 2023 M. RUGPJŪČIO 29 D. SPRENDIMO NR. T-204 „DĖL DIDŽIAUSIO LEISTINO VALSTYBĖS TARNAUTOJŲ IR DARBUOTOJŲ, DIRBANČIŲ PAGAL DARBO SUTARTIS, PAREIGYBIŲ SKAIČIAUS PANEVĖŽIO RAJONO SAVIVALDYBĖS ADMINISTRACIJOJE NUSTATYMO“ PRIPAŽINIMO NETEKUSIU GALIOS” PROJEKTO AIŠKINAMASIS RAŠTAS**

2024-01-26

Panevėžys

**1. Sprendimo projekto tikslai ir uždaviniai**

Atsižvelgiant į Lietuvos Respublikos vietos savivaldos įstatymo Nr. I-533 6, 15, 18, 21, 25, 27, 29, 33, 34, 38, 39, 43, 55, 60 ir 68 straipsnių pakeitimo įstatymo (2023 m. lapkričio 16 d. Nr. XIV-2246) 2 straipsnio 1 dalies, 8 straipsnio ir Lietuvos Respublikos valstybės tarnybos įstatymo Nr. VIII-1316 pakeitimo įstatymo nuostatas, įsigaliojusias nuo 2024 m. sausio 1 d., sprendimo projektu siūloma pripažinti netekusiu galios Panevėžio rajono savivaldybės tarybos sprendimą, kuriuo nustatytas didžiausias leistinas valstybės tarnautojų ir darbuotojų, dirbančių pagal darbo sutartis, pareigybių skaičius Savivaldybės administracijoje.

**2. Siūlomos teisinio reguliavimo nuostatos ir laukiami rezultatai**

Lietuvos Respublikos vietos savivaldos įstatymo Nr. I-533 6, 15, 18, 21, 25, 27, 29, 33, 34, 38, 39, 43, 55, 60 ir 68 straipsnių pakeitimo įstatymo, įsigaliojusio nuo 2024 m. sausio 1 d., 2 straipsnio 1 dalimi pakeistas Vietos savivaldos įstatymo 15 straipnio 2 dalies 9 punktas, nuo 2024 m. sausio 1 d. numatantis Savivaldybės tarybos vieną iš išimtinių kompetencijų – savivaldybės biudžetinių įstaigų nuostatų tvirtinimą mero teikimu. Iki šio įstatymo įsigaliojimo Savivaldybės tarybos viena iš išimtinių kompetencijų buvo savivaldybės biudžetinių įstaigų struktūros, nuostatų ir darbo užmokesčio fondo tvirtinimas, didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus savivaldybės biudžetinėse įstaigose nustatymas mero teikimu. Taip pat 8 straipsniu pakeistos Vietos savivaldos įstatymo 33 straipsnio 1 dalies nuostatos, reglamentavusios savivaldybės administracijos struktūros, jos veiklos nuostatų ir darbo užmokesčio fondo, didžiausio leistino valstybės tarnautojų ir darbuotojų, dirbančių pagal darbo sutartis ir gaunančių užmokestį iš savivaldybės biudžeto, pareigybių skaičiaus mero teikimu tvirtinimą ir keitimą savivaldybės taryboje. Po pakeitimo savivaldybės tarybai palikta teisė mero teikimu tvirtinti ir keisti savivaldybės administracijos nuostatus.

Vadovaujantis Lietuvos Respublikos valstybės tarnybos įstatymo 8 straipsnio 1 dalies nuostatomis, įsigaliojusiomis 2024 m. sausio 1 d., valstybės tarnautojų ir darbuotojų, dirbančių pagal darbo sutartis, pareigybių skaičių ir pareigybių sąrašus valstybės ar savivaldybių institucijose ar įstaigose nustato valstybės ir savivaldybių institucijų ir įstaigų vadovai, konsultuodamiesi su darbuotojų atstovavimą įgyvendinančiais asmenimis, jeigu kituose įstatymuose nenustatyta kitaip. Iki 2024 m. sausio 1 d. 8 straipsnio 1 dalyje buvo reglamentuota, kad didžiausią leistiną valstybės tarnautojų ir darbuotojų, dirbančių pagal darbo sutartis, pareigybių skaičių savivaldybės institucijose ir įstaigose tvirtina Savivaldybės taryba.

Priėmus sprendimą bus įgyvendintos pasikeitusių teisės aktų nuostatos.

**3. Lėšų poreikis ir šaltiniai**

Nėra.

**4. Kiti reikalingi pagrindimai, skaičiavimai ar paaiškinimai**

Nėra.

Vedėja Lina Karpavičienė